
Uznesenie Okresný súd Prievidza vo veci starostlivosti súdu o maloleté dieťa: A. B., nar. XX.XX.XXXX, bytom C., A. D. E. XXXX/XX, zastúpené Úradom práce, sociálnych vecí a rodiny Prievidza ako kolíznym opatrovníkom, dieťa rodičov: matky: B. F., nar. XX.XX.XXXX, bytom C., A. D. E. XXXX/XX a otca: G. B., nar. XX.XX.XXXX, bytom C., H. E. XXX/XX, o návrhu matky o úpravu výkonu rodičovských práv a povinností k maloletému dieťaťu a o návrhu otca o zverenie maloletého dieťaťa do striedavej osobnej starostlivosti, takto rozhodol: I. Súd konanie z a s t a v u j e. II. Žiaden z účastníkov n e m á nárok na náhradu trov konania. odôvodnenie: 1. Matka sa návrhom doručeným Okresnému súdu Prievidza dňa 18.02.2025 domáhala úpravy výkonu rodičovských práv a povinností k maloletému A. B., nar. XX.XX.XXXX (sp. zn. 13P/17/2025). 2. Otec sa návrhom doručeným Okresnému súdu Prievidza dňa 20.02.2025 domáhal zverenia maloletého A. B., nar. XX.XX.XXXX do striedavej osobnej starostlivosti (sp. zn. 13P/19/2025). 3. Okresný súd Prievidza uznesením zo dňa 25.02.2025 č. k. 13P/17/2025-8 spojil na spoločné konanie veci vedené na Okresnom súde Prievidza pod sp. zn. 13P/17/2025 a 13P/19/2025, ktoré sa vedú pod sp. zn. 13P/17/2025. 4. Matka spolu s otcom doručili súdu dňa 18.03.2025 späťvzatie návrhov o úpravu výkonu rodičovských práv a povinností k maloletému A., ktorý odôvodnili tým, že obnovili vzájomné spolužitie a žiadali konanie zastaviť. 5. Kolízny opatrovník proti späťvzatím návrhu matkou a otcom nemal námietky s tým, že rešpektuje rozhodnutie rodičov, čo uviedol v podaní zo dňa 24.03.2025. 6. Podľa § 29 ods. 1 CMP, navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 7. Podľa § 29 ods. 3 CMP, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 8. Podľa § 29 ods. 4 CMP, súd konanie nezastaví, ak sa mohlo začať aj bez návrhu a je potrebné v konaní pokračovať. 9. Späťvzatie návrhu je dispozitívnym procesným úkonom navrhovateľa, z ktorého obsahu jednoznačne vyplýva prejav navrhovateľa, že na prejednaní svojho návrhu nemá záujem a že je uzrozumený s tým, že o jeho návrhu nebude v tomto rozsahu súdom meritórne rozhodnuté. Rozhodnutie o späťvzatí návrhu podľa CMP je závislé od nutnosti pokračovať v konaní aj napriek späťvzatiu návrhu, či nesúhlase niektorého z účastníkov konania so späťvzatím návrhu z vážnych dôvodov. 10. Keďže tak matka ako navrhovateľka, ako aj otec ako navrhovateľ zobrali svoj návrh o úpravu výkonu rodičovských práv a povinností k maloletému A. B., nar. XX.XX.XXXX v celom rozsahu späť podaním zo dňa 17.03.2025, súd konanie vo veci podľa § 29 ods. 1 až 3 CMP zastavil, nakoľko aj kolízny
opatrovník vyjadril súhlas so späťvzatím návrhu a zastavením konania, a preto nie je daný žiaden dôvod pre pokračovanie v konaní. 11. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 12. O nároku na náhradu trov konania rozhodol súd podľa § 52 CMP, tak že žiaden z účastníkov nemá nárok na náhradu trov konania. Poučenie: Proti tomuto uzneseniu možno podať odvolanie do 15 dní odo dňa jeho doručenia, písomne na Okresný súd Prievidza. O odvolaní rozhodne Krajský súd v Žiline. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. CMP.

